На основу члана 37 Статута града Ниша, ("Службени лист Града Ниша", број 88/2008) и члана 9. Одлуке о оснивању Народног универзитета Ниш ("Службени лист Града Ниша", број 65/2003, 5/2005 и 94/2010) ,

 Скупштина Града Ниша на седници одржаној \_\_\_\_\_\_\_\_\_\_\_ године донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Програм рада „Народног универзитета“ Ниш за 2016. годину број 01-1973/1, који је донео Управни одбор Установе на седници одржаној дана 17.12.2015. године.

 II Програм рада „Народног универзитета“ Ниш за 2016. годину реализоваће се у складу са финансијским планом ове Установе за 2016. годину.

 III Решење доставити „Народном универзитету“ Ниш, Управи за образовање и Управи за финансије, изворне приходе локалне самоуправе и јавне набавке.

Број:\_\_\_\_\_\_\_\_\_\_\_

У Нишу, \_\_\_\_\_\_\_\_\_

**СКУПШТИНА ГРАДА НИША**

Председник

Проф. др Миле Илић

**О б р а з л о ж е њ е**

 Управни одбор Установе "Народни универзитет" Ниш, на седници одржаној дана 17.12.2015. године донео је Програм рада „Народног универзитета“ Ниш за 2016. годину број 01-1973/1.

У Програму су дате уводне напомене, метод и организација израде, циљеви доношења, организација рада, преглед планова и програма по организационим јединицама, посебни део Програма и закључак.

Програмска опредељења базирана су на aнализи и оцени стања образовног система и потреба Града Ниша, у оквиру којих су потврђене потребе за услугама „Народног универзитета“ Ниш, као и значају и карактеру осталог образовања и процени неопходног обима реализације.

Законом о образовању одраслих се уређује образовање и целоживотно учење одраслих као део јединственог система образовања у Републици Србији.

 Кроз преглед реализације по организационим јединицама дати су план и програм Центра за учење страних језика и Центра за пословну едукацију, у оквиру кога су три целине и то: за менаџмент и консултативну наставу, стручно оспособљавање и остало оспособљавање.

Центар за учење страних језика, као организациона јединица „Народног универзитета“ Ниш, планира организовање курсева за учење енглеског и других страних језика, знаковног језика, српског језика за странце, превођење, симултано превођења и кореспонденцију, затим организовање провере знања и испита, унапређивање и осавремењивање начина рада уз увођење нових курсева и сарадњу са сродним организацијама.

 Главни циљ рада Центра за пословну едукацију, менаџмент, стручно и остале облике оспособљавања биће да на време изврши адекватне припреме за промене у процесу образовања. Нарочита пажња биће поклањана подизању нивоа квалитета наставе и услуга на свим образовним облицима, уз ангажовање најквалитетнијих предавача и стручњака из одређених области.

 У Програму је дат и посебан осврт на инвестициону, кадровску и политику расподеле.

 Установа "Народни универзитет" Ниш није индиректни корисник буџета Града и у потпуности се финансира из сопствених прихода, тако да је саставни део Програма и финансијски план Установе.

 Имајући у виду да је Програм сачињен у складу са законом, прописима Града и циљевима оснивања Установе, предлаже се доношење решења о давању сагласности на Програм рада "Народног универзитета" Ниш са финансијским планом за 2016. годину.

 Начелница

 Управе за образовање

 \_\_\_\_\_\_\_\_\_\_\_\_\_\_\_

 Јелица Велаја